30-jarige sterf in Sandton-motorfietsongelukFoto: Netcare 911 ŉ 30-jarige man is Saterdagmiddag omstreeks 15:00 dood in ŉ motorfietsongeluk in Sandton, Johannesburg. Tebogo Magoro, woordvoerder van Netcare 911, het in ŉ verklaring gesê paramedici is na die toneel net voor die Woodmead R55-brug in Sandton ontbied. “Die man het egter noodlottige beserings opgedoen en is op die toneel dood verklaar.” Magoro het gesê die omstandighede rondom die voorval is nog nie bekend nie, maar ooggetuies beweer die bestuurder het beheer verloor oor sy motorfiets, die versperring getref en is van sy fiets af geslinger. “Die motorfiets is ongeveer 400 m verder aangetref naby die Buccleuch-afrit.” Metropolisiebeamptes was op die toneel en stel ondersoek in.